সমস্যা হল, এত দিনের পুরনো সেতুটি ‘ক্যান্টিলিভার ব্যালান্স ব্রিজ’ নামক যে প্রযুক্তিতে তৈরি, তা বর্তমানে প্রায় অচল। যে ঠিকাদার সংস্থা বা এবং ইঞ্জিনিয়ারেরা সেটি তৈরি করেছিলেন, তাঁদের কেউ-ই আর নেই। দেশে বর্তমানে এমন সেতুর সংখ্যা মাত্র দু’টি। এই কারণে ৫৩৫ মিটার দীর্ঘ সেতুটির রক্ষণাবেক্ষণ এবং সংস্কার যথেষ্ট সমস্যাজনক। ২০১৬ সালে অজয় সেতুতে দু’দফায় সংস্কারের কাজ হলেও প্রযুক্তিগত কারণেই সেতুটিকে আগের শক্তিতে ফিরিয়ে নিয়ে যাওয়া সম্ভব হয়নি।